Den nordjyske bueskytte Carina Christiansen satte ny dansk rekord ved OL

Få timer før OL åbner tyvstartede bueskytterne ved OL. I kvindernes kvalifikation skulle 21-årige Carina Christiansen fra Aalborg Bueskyttelaug i ilden. Og nordjyden var på ingen måde tynget af premierenerver ved sit første OL. Med 663 point satte hun nemlig ikke bare personlig, men også dansk rekort og placerede sig fornemt som nummer 7 blandt 64 deltagende skytter. Den gode placering giver danskeren en, på papiret, overkommelig modstander når turneringen i de kommende dage overgår til den knock-out-face, hvor et nederlag betyder farvel og tak.